TIL fikk tidlig en i trynet og ledelsen til Melbo holdt seg itl pause selv om Gutan trykket veldig på på slutten av første omgang.

Tolv minutter ut i andre omgang scoret Brayan Rojas før August Mikkelsen avgjorde 14 minutter før slutt med sin første scoring i en obligatorisk kamp for TIL.

Dermed tok TIL seg til 3. runde med 2-1-seier over Melbo.

Vertene tok ledelsen

Etter ett minutt kom vertene med et innlegg fra høyre. Ballen ble slått inn og en angriper kom høyt opp og headet ballen, men alt for løst og keeper Jacob Karlstrøm hadde en enkel jobb med å plukke opp ballen.

Fem minutter ut i omgangen spilte Gutan seg fint opp langs høyresiden før ballen havnet hos Robert Taylor, men han fikk et dårlig treff og skuddet var helt ufarlig.

Et lang oppspill i bakrom fra Melbo etter 20 minutter og plutselig er Karl-Christian Karlsen alene med keeper og han sendte vertene i ledelsen ved å sette ballen sikkert i mål.

Reddet en meter fra streken

TIL spilte seg opp via midten og ut til høyre etter 25 minutter. Taylor slo inn, men keeper er på ballen før TILs spillere.

Bare to minutter senere blir Brayan Rojas spilt gjennom, men like før han skal avsluttet får Melbo slått ballen til corner. På en påfølende corneren fikk Anders Jenssen avsluttet fra ti meter, men han fikk ikke skikkelig trøkk på ballen og den gikk rett på keeper.

Etter 31 minutter ble Rojas spilt gjennom, og han tok seg forbi keeper, men han fikk ikke kraft på ballen og dermed kunne vertene feie ballen bort en meter fra streken.

To minutter senere sto Taylor for et lite danseshow med ballen og han tok seg innover i banen før han slo til August Mikkelsen, som skjøt en liten meter utenfor fra 16 meter.

I stolpen

Åtte minutter spilte Lasse Nilsen glimrende til Sigurd Grønli, som alene med keeper satte ballen i stolpen og så gikk ballen rett i klypene på keeper.

Ett minutt senere skjøt Thomas Stabell, men han fikk ikke skikkelig treff og ballen gikk rett på keeper.

Annonse:

Mikkelsen prøvde seg fra 16 meter, men ballen gikk to meter til side for stolpen. Tre minutter før pause spilte Gutan flott fotball, men Rojas fikk dårlig treff foran mål og det ble nok en brent sjanse. Ett minutt senere testet Mikkelsen nok en gang skuddfoten fra 16 meter, men ballen gikk langt over mål.

Seks sekunder før dommeren blåste av spilte Rojas ballen over en motspiller og skjøt på volley, men over mål. Stor sjanse for Gutan.

Scoring for Gutan

Melbo startet andre omgang friskt, men TIL klarte å unngå et mål i mot, i stedet ble det 1-1. Jacob Karlstrøm slo et langt utspill og og Rojas kom alene med keeper. Han satte ballen sikkert i mål. Linjedommeren vinket for offside og TIL-spillerne ble rasende. For det er ikke offside på femmeter. Dommeren godkjente målet etter å ha snakket med linjedommeren.

Fire minutter senere fikk Grønli muligheten, men han skjlt i nettveggen. Bare ett minutt til gikk før Mikkelsen prøvde seg fra 10 meter, men ballen gikk rett på keeper.

Med 21 minutter igjen av andre omgang ble et fripark slått langt opp i feltet. Jenssen er høyst på ballen, men får ikke headet ballen mot mål.

Et kvarter før slutt spilte Morten Gamst Pedersen en glimrende ball inn i feltet og Mushaga Bakenga headet ut mot Oliver Kjærgaard, men ballen traff en motspiller og hindret det som fort kunne blitt en scoring.

Mikkelsen scoret

Det gjensto 14 minutter av kampen da TIL scoret. Morten Gamst Pedersen slo en utsøkt pasning inn i feltet. Der sto August Mikkelsen som brukte to touch før han satte ballen sikkert i nettet. Dermed hadde Gutan snudd kampen og ledet 2-1. Det var 19-åringens første obligatoriske scoring for Gutan.

Ni minutter før slutt ble en av Melbos spillerne spilt gjennom, men Taylor blokkerte skuddforsøket. På corneren satte de ballen like over tverrliggeren fra 15 meter.

Med fire minutter på klokken skyter Melbo to meter utenfor på et langskudd.